《送曾彦思减罢赴阙》
宋代·刘子翚

马首成南渡，西风木叶疏。
去程烟雨外，孤馆别离初。
未试平戎策，空怀逐客书。
汉皇方问赋，谁复荐相如。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。